En 72-årig kvindelig bilist kørte klokken 12.32 pludselig op på græsplænen ved Utzon Center i Aalborg. Her ramte bilen et træ. Ifølge vagtchef ved Nordjyllands Politi Torben Larsen fik kvinden et ildebefindende, og en datter, som var med i bilen som passager, forsøgte at rette bilen op ved at tage fat i bilens rat. - Der blev øjeblikkeligt tilkaldt en ambulance, og der blev foretaget hjerte- lungeredning. Men kvinden blev efterfølgende erklæret død, siger Torben Larsen. Der var ikke andre, der kom tilskade i soloulykken, som foregik ved lav hastighed.

Opsummering:
En kvindelig bilist kørte op på græsarealet ved Utzon Center i Aalborg. Hun blev efterfølgende erklæret død.